Lotte Verbeek

Lotte Verbeek (lahir 24 Jun 1985) merupakan pelakon, penari dan model dari Belanda. Beliau terkenal menerusi peranannya menerusi The Borgias sebagai Giulia Farnese. 

Biografi
Verbeek dilahirkan di Venlo, Belanda. Beliau mendapat pendidikan di Gymnasium Collegium Marianum di Venlo dan bergraduat pada 2008 di Theaterschool di Amsterdam. Bermula 1999, Verbeek menghadiri Akademi Tarian di Arnhem dan Akademik Jazz/Teater Muzikal dan Tarian Amsterdam, dia mana beliau tamat belajar pada 2006. Beliau turut menerima latihan nyanyian dan menghadiri bengkel suara. Ketika belajar, beliau bekerja sebagai penari dan model untuk jurugambar Erwin Olaf.

Kerjaya
Selepas tamat sekolah tinggi, Verbeek memulakan kerjaya lakonanan sebagai pelakon utama dalam filem-filem Belanda seperti Moes (2006) dan LEFT (2007), di mana beliau melakonkan lima watak.

Pada tahun 2009, beliau memenangi Pelakon Wanita Terbaik di Festival Filem Antarabangsa Locarno untuk wataknya sebagai Anne menerusi Nothing Personal, filem Belanda arahan Urszula Antoniak. Beliau turut menerima Pelakon Wanita Terbaik menerusi Festival Filem Antarabangsa Marrakech pada tahun 2009, juga untuk filem Nothing Personal, selain menerima pencalonan untuk Anugerah Golden Calf di Festival Filem Belanda. 

Pada tahun 2010, Verbeek menerima anugerah di Festival Filem Antarabangsa Berlin. Dalam tahun yang sama, beliau membintangi Le Ragazze dello Swing (The Swing Girls), berdasarkan kisa Trio Lescano. Untuk peranannya sebagai Judith Leschan, beliau menerima anugerah pelakon wanita terbaik bersama-sama dengan Andrea Osvart dan Elise Schaap di Festival Televisyen Monte-Carlo  2011.

Dari tahun 2011-2013, beliau melakonkan watak Giulia Farnese menerusi drama The Borgias, bersama-sama Jeremy Irons sebagai Paus Alexander VI. Siri ini dicipta oleh Neil Jordan dan melakukan pengambaran di Budapest.

Beliau turut berlakon dalam beberapa filem dan siri TV lain.

Kehidupan peribadi
Verbeek fasih berbahasa Belanda, Inggeris, Perancis, Jerman dan Itali. 

Rujukan

Pautan luar

 Lotte Verbeek at shooting-stars.eu


Kategori:Kelahiran 1985
Kategori:Pelakon Belanda
Kategori:Orang hidup